b"\n_START_ARTICLE_\nDevil May Care\n_START_PARAGRAPH_\nDevil May Care (I Dj\xc3\xa6velens tjeneste) er en James Bond-bog skrevet af Sebastian Faulks. Bogen er udgivet f\xc3\xb8rste gang i 2008, i 100-\xc3\xa5ret for James Bonds skaber Ian Flemings f\xc3\xb8dsel._NEWLINE_I mods\xc3\xa6tning til sine forg\xc3\xa6ngere John Gardner og Raymond Benson, der placerede Bond i deres respektive samtid i 1980'erne og 1990'erne, har Sebastian Faulks valgt at lade handlingen foreg\xc3\xa5 i 1967 og dermed i forl\xc3\xa6ngelse af Ian Flemings oprindelige romaner.\n_START_SECTION_\nPlot\n_START_PARAGRAPH_\nBond f\xc3\xa5r til opgave at se n\xc3\xa6rmere p\xc3\xa5 Dr. Julius Gorner, der mist\xc3\xa6nkes for at organisere heroinsmugling til Storbritannien. En indsmugling der viser sig at ske fra Persien (nu Iran), hvor Gorner tillige viser sig at have d\xc3\xb8delige planer mod Storbritannien. Men inden Bond og kvinden Scarlett Papava n\xc3\xa5r at blive klar over det, er de selv endt som Gorners fanger \xe2\x80\x93 udset til at v\xc3\xa6re om bord p\xc3\xa5 et fly med selvmordskurs mod en russisk atombase."